CELEX: 32017D2222
Language: hr
Date: 2017-11-30 00:00:00
Title: Provedbena odluka Komisije (EU, Euratom) 2017/2222 оd 30. studenoga 2017. o izmjeni Odluke 90/178/Euratom, EEZ o odobrenju Luksemburgu da pri izračunu osnovice vlastitih sredstava od PDV-a ne uzima u obzir određene kategorije transakcija i da primjenjuje određene približne procjene (priopćeno pod brojem dokumenta C(2017) 7857)

2.12.2017   
               
               
                  HR
               
               
                  Službeni list Europske unije
               
               
                  L 318/33
               
            PROVEDBENA ODLUKA KOMISIJE (EU, Euratom) 2017/2222
      оd 30. studenoga 2017.
      o izmjeni Odluke 90/178/Euratom, EEZ o odobrenju Luksemburgu da pri izračunu osnovice vlastitih sredstava od PDV-a ne uzima u obzir određene kategorije transakcija i da primjenjuje određene približne procjene
      
         
            (priopćeno pod brojem dokumenta C(2017) 7857)
         
      
      (Vjerodostojan je samo tekst na francuskom jeziku)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Ugovor o osnivanju Europske zajednice za atomsku energiju,
      uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
      nakon savjetovanja sa Savjetodavnim odborom za vlastita sredstva,
      budući da:
      
                  (1)
               
               
                  Na temelju članka 371. Direktive Vijeća 2006/112/EZ (2) Luksemburg može, u skladu s uvjetima koji su se primjenjivali u toj državi članici na dan 1. siječnja 1978., nastaviti izuzimati transakcije navedene u dijelu B Priloga X. toj direktivi. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
               
            
                  (2)
               
               
                  Odlukom Komisije 90/178/Euratom, EEZ (3) Luksemburgu je odobrena primjena približnih procjena za transakcije iz točke 10. dijela B Priloga X. Direktivi 2006/112/EZ u pogledu prijevoza putnika.
               
            
                  (3)
               
               
                  U dopisima od 25. travnja 2017. i 7. srpnja 2017. Luksemburg je zatražio od Komisije da mu odobri primjenu fiksnog postotka međuosnovice za izračun osnovice vlastitih sredstava od PDV-a za transakcije iz točke 10. dijela B Priloga X. Direktivi 2006/112/EZ u pogledu prijevoza putnika. Luksemburg je dokazao da je postotak primijenjen na međuosnovicu bio stabilan u godinama od 2010. do 2015. Odobravanjem primjene fiksnog postotka dodatno bi se smanjilo administrativno opterećenje pri izračunu osnovice vlastitih sredstava od PDV-a za navedene transakcije. Stoga bi Luksemburgu trebalo odobriti da pri izračunu osnovice vlastitih sredstava od PDV-a u pogledu prijevoza putnika primjenjuje fiksni postotak.
               
            
                  (4)
               
               
                  Radi transparentnosti i pravne sigurnosti primjereno je vremenski ograničiti primjenjivost odobrenja.
               
            
                  (5)
               
               
                  Odluku 90/178/Euratom, EEZ trebalo bi stoga na odgovarajući način izmijeniti,
               
            DONIJELA JE OVU ODLUKU:
      Članak 1.
      U Odluci 90/178/Euratom, EEZ umeće se sljedeći članak 2.a:
      
         „Članak 2.a
         Odstupajući od članka 2. stavka 3. ove Odluke, Luksemburgu se odobrava da pri izračunu osnovice vlastitih sredstava od PDV-a od 1. siječnja 2017. do 31. prosinca 2020. za transakcije iz točke 10. dijela B Priloga X. Direktivi Vijeća 2006/112/EZ (*1) primjenjuje 0,05 % međuosnovice.
      
      Članak 2.
      Ova je Odluka upućena Velikom Vojvodstvu Luksemburgu.
      
         Sastavljeno u Bruxellesu 30. studenoga 2017.
         
            
               Za Komisiju
            
            Günther OETTINGER
            
               Član Komisije
            
         
      
      
         (1)  SL L 155, 7.6.1989., str. 9.
      
      
         (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
      
         (3)  Odluka Komisije 90/178/Euratom, EEZ od 23. ožujka 1990. o odobrenju Luksemburgu da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene (SL L 99, 19.4.1990., str. 26.).